Sofia Kristina Suediakoa

Sofia Kristina Hellqvist, Värmlandeko dukesa (Täby, Suedia, 1984ko abenduaren 6a), Suediako printzesa da. Suediako Carl Philips printzearekin ezkontzeagatik. Alexandro, Gabriel eta Julian printzeen ama da, tronurako ondorengotza-lerroan bosgarren, seigarren eta zazpigarren postuetan daudenak, hurrenez hurren.

 Bizitza 

 Familia 
Sofia Kristina Hellqvist Stockholmeko Danderyd Ospitalean jaio zen, 1984ko abenduaren 6an. Danimarkan jaiotako Erik Oscar Hellqvist eta Marie Britt Rotmanen alaba da. Sei urte zituela, familiarekin Älvdalenera (Suedia) joan zen bizitzera. Sofiak bi ahizpa ditu: Lina Maria Hellqvist, 1982ko urtarrilean jaioa, eta Sara Helena Hellqvist, 1988ko maiatzean jaioa.

 Ikasketak 
Stockholmen ikasi zuen, eta taberna-zerbitzari eta modelo lanetan ere jarduten zuen.Lindwall, Johan T (13 de enero de 2010). «Sofia Hellqvist har vikt ut sig i Slitz» . Expressen (en sueco). Consultado el 4 de junio de 2011.  20 urterekin argazki sesio bat egin zuen Slitz aldizkarirako, non bikini baten behealdea eta bere lepoaren inguruan boa hertsatzaile bat baino ez zuela jantzita agertu zen. Horrela, aldizkariaren irakurleek Miss Slitz 2004 bezala bozkatu zuten.

Miss Slitz 2004 aukeratu ostean, Hellqvist-i TV4 kanaleko Paradise Hotel telerrealitate show-ean parte hartzea eskaini zioten, eta finalera heldu zen.Joo, Nathalie (14 de enero de 2010). «Bilderna Silvia knappast sett på prinsens nya romans» . Expressen (en sueco). Consultado el 10 de junio de 2011.  Olinda Castielle lehiakidearekin eztabaida sutsua izan zuen saioan egon zen bitartean. Azkenean, Hellqvistek saioko lehiakide baten irteerari botoa emateko aukera izan zuen, eta Castielle izendatu zuen.

2005 urtean, Sofiak Emil Mkrtchianek zuzendutako Hej Torsten film labur suediarrean parte hartu zuen, eta Beatrice Melin izeneko salbamendu-neskarena egin zuen. Ekoizpen horrek ez zuen oihartzun handirik izan estreinatu zen unean.

Telerrealitate saioa bukatuta, New Yorkera joan zen bizitzera, eta yoga irakasle izateko ikasi zuen bertan. Hellqvistek ere bere yoga zentro propioa zabaldu zuen Manhattanen. 2009 urteko iraila eta urria bitartean Hellqvist Ghanan zehar bidaiatu zuen eta lan boluntarioak egin zituen, emakumearentzako zentro bat eraikitzen lagunduz.Joo, Nathalie (14 de enero de 2010). «Bilderna Silvia knappast sett på prinsens nya romans» . Expressen (en sueco). Consultado el 10 de junio de 2011. 

2010 urtean Langan (Hegoafrika) laguntzen hasi zen, berak eta Frida Vesterbergek sortutako Project Playground erakundearekin; umezurtzentzako eta abusuen biktimentzako zentroan.

 Ezkontza eta ondorengotza 

 Ezkongaitan eta konpromisoan 
2010 urteeko abuztuan, Nina Eldh Errege Etxeko bozeramaileak baieztatu zuen Hellqvist eta Carl Philips printzearen (Värmlandeko dukea) arteko harremana, jauregiak zabaldutako komunikatu batean. 2011ko apirilean, bikotea Djurgården-eko (Suedia) etxebizitza pribatu batera joan zen bizitzera.«Prins Carl Philip & Sofia Hellqvist flyttar!» . Posh24.se (en sueco). 15 de abril de 2011. Consultado el 12 de junio de 2011.  Urte bereko ekainean jauregiak bikotea Djurgården-en bizi zela baieztatu zuen.

2014ko ekainaren 27an iragarri zuten 2015eko udarako ezkontzeko konpromisoa.

 Ezkontza 
Ezkontza 2015eko ekainaren 13an ospatu zen Errege Jauregiko kaperan. Sofiak Ida Sjöstedt suediarrak diseinatutako soinekoa eraman zuen eta erregeek oparitutako diadema bat erabili zuen.
Ezkondu ostean, printze-printzesak Villa Solbacken etxearen erreforma hasi zuten bertan bizitzeko. Stockholmeko ekialdean dagoen etxe handi bat da, Djurgården auzoan, eta bertan bizi izan ziren Carl Philipsen osaba-izebak, Bertil eta Lilian Suediako printzesa. Hala ere, etxea asbestoz beteta zegoela aurkitu zuten, amianto izenez ere ezaguna, hirurogeita hamarreko hamarkadan eraikuntzan erabiltzen zen substantzia eta 1982 urtean debekatu egin zuten toxikotasun handia zuelako.

2015 urteko udazkenean, Carl Philips eta Sofia Rosendal Jauregiko Erreginaren Pabiloira joan ziren bizitzera, Djurgården bizitegi-zonalde berean. Hala ere, 2016 urteko apirilean, Errege Etxeko bozeramaileak printzeen beste bizileku baten berri eman zuen, eta hauek Drottningholm Jauregira joan ziren, egungo erregeak bizi ziren lekura, segurtasun arrazoiak aipatuta.

 Seme-alabak 
2015eko urriaren 15ean, Suediako errege-etxeak komunikatu bat igorri zuen, bikotea lehen umea izatekoa zela esanez, 2016 urteko apirilerako aurreikusita zegoena. 2016ko apirilaren 19an, printzesak bere lehen semea, gizonezko bat, erditu zuen Stockholmeko probintziako Danderyd ospitalean. Jaio eta bi egunera, Carl XVI.a Gustaf Suediako erregeak iragarri zuen printze berriaren izena Alexander Erik Hubertus Bertil izango zela, eta Södermanlandeko duke titulua izango zuela.
ezkerrera|thumb|200x200px|Sofia printzesa, bere lehengusu txikia besoetan, Alexander printzea.
2017 urteko martxoan, Sofia printzesa bigarren umeaz haurdun zegoela jakinarazi zuten komunikatu labur baten bidez. 2017ko abuztuaren 31n, Sofiak bigarren semea izan zuen, urtebete lehenago bere seme zaharrena jaio zen ospitale berean. Suediako erregeak irailaren 4an iragarri zuen jaioberriaren izena Gabriel Carl Walther zela, eta Dalarnako dukerria jasoko zuela.

Bikoteak 2020 urteko abenduaren 11n jakinarazi zuen hirugarren umearen zain zeudela. Hirugarren semea, gizonezkoa, 2021eko martxoaren 26an jaio zen Danderydeko ospitalean. Bere izena Julian Herbert Folke da eta Hallandeko duke titulua du.

2024 urteko irailaren 2an, errege-etxeak iragarri zuen bikoteak 2025 urteko otsailerako espero zuela laugarren umea. Urte horretako otsailaren 7an, egun horretan, printzesak neskato bat izan zuela esan zuten, 1:10 p.m. Danderydeko ospitalean. Otsailaren 10ean Ines Marie Lilian Silvia neskatoaren izena eman zen ezagutzera eta Västerbotten-eko dukesa titulua du.

 Seme-alabak 
 Alexandro printzea, Södermanlandeko dukea, 2016ko apirilaren 19an jaioa.

 Gabriel printzea, Dalarnako dukea, 2017ko abuztuaren 31n jaioa.

 Julian printzea, Hallandeko dukea, 2021eko martxoaren 26an jaioa.

 Inés printzesa, Västerbotten-eko dukesa, 2025eko otsailaren 7an jaioa.

 Suediako printzesa 
Carl Philips printzearekin ezkondu zenetik, Sofiak hainbat ekitalditan parte hartu du bere familia politikoarekin, besteak beste, Suediako Egun Nazionala, erregearen eta printzesa oinordekoaren urtebetetzeak, parlamentua irekitzeko saioak, Nobel sarien zeremoniak eta beste familia-konpromiso batzuk, hala nola iloben bataioak.

Bere ezkontza zela eta, senarrarekin batera, Carl Philips printzea eta Sofia printzesa Fundazioa sortu zuten (suedieraz: Prins Carl Philips och Prinsessan Sofias Stiftelse), ziberjazarpenari eta sare sozialetako gorrotoari aurre egiteko. Fundazio horrek, batez ere, haurren eta gazteen arteko lineako jazarpena desagerrarazten saiatzen da, guztiontzako Internet osasuntsuagoa eta atseginagoa sortzeko helburuz.

2016 urteko urtarrilaren 1ean, Stockholmeko Sophiahemmet ospitale pribatuko ohorezko presidente izendatu zuten; Kristina printzesak kargu hori zuen 1972 urteaz geroztik.

Printzesa, gainera, Hegoafrikan finkatutako Project Playground erakundearen sortzaileetako bat da. Gobernuz Kanpoko Erakunde hori 2010 urtean sortu zen, eta haren helburua da gizarte-bazterketa jasateko arriskuan dauden 4 eta 18 urte bitarteko haur eta gazteen aukerak hobetzea, erakundeak proposatzen dituen jardueretan parte hartuz.
alt=|thumb|188x188px|Monograma.

 Tituluak eta ohorezko aipamenak 
 Ohorezko aipamen suediarrak 

 link=Archivo:Seraphimerorden_ribbon.svg|50x50px Serafinen Ordenako Dama (2015).
 link=Archivo:Seraphimerorden_ribbon.svg|50x50px Carl XVI.a Gustaf Suediako erregearen familiaren Errege Ordenako kidea (2015).
 link=Archivo:SWE_King_Carl_XVI_Gustaf_Jubilee_Medal_III.png|50x50px Carl XVI.a Gustaf Suediako erregearen 70. urteurrenaren oroitzapenezko domina (2016/04/30).
 link=Archivo:Commemorative_Golden_Jubilee_Medal_of_His_Majesty_The_King_(15092023).png|50x50px Carl XVI.a Gustaf Suediako erregearen Urrezko Jubileuaren Oroitzapenezko Domina (2023/09/15).

 Atzerriko ohorezko goraipamenak 

 link=Archivo:ISL_Icelandic_Order_of_the_Falcon_-_Grand_Cross_BAR.png|50x50px Belatz Ordenako Gurutze Handiko Dama (Islandia, 2018/01/17).
 link=Archivo:ITA_OMRI_2001_GC_BAR.svg|50x50px Italiako Errepublikaren Merituaren Ordenako gurutze handiko dama (Italiako Errepublika, 2018/11/13).
 link=Archivo:GER_Bundesverdienstkreuz_7_Grosskreuz.svg|50x50px Alemaniako Errepublika Federaleko Merituaren Ordenako Gurutze Handiko Dama (Alemaniako Errepublika Federala, 2021/09/07).
 link=Archivo:Order_of_Civil_Merit_(Spain)_GC.svg|50x50px Espainiako Erresumako Merezimendu Zibilaren Ordenako gurutze handiko dama (Espainiako Erresuma, 2021/11/16).
 link=Archivo:FIN_Order_of_the_White_Rose_Grand_Cross_BAR.png|50x50px Arrosa Zuriaren Ordenako Gurutze Handiko Dama (Finlandiako Errepublika, 2022/05/17).
 link=Archivo:NED_Kroonorde_A1_BAR.png|50x50px Koroaren Ordenako Gurutze Handiko Dama (Herbehereetako Erresuma, 2022/10/11).
 link=Archivo:Legion_Honneur_GO_ribbon.svg|50x50px Ohorezko Legioko ofizial nagusia (Frantziako Errepublika, 2024/01/30).

 Erreferentziak 

 Kanpo estekak 

Kategoria:Ohorezko Legioko ofizial handiak
Kategoria:Suediako luterotarrak
Kategoria:Suediako errege familiak
Kategoria:Printzesak